PLANT Y DYDD, 
(Cyfansoddwyd ar gais cerddor fel geiriau 
i'w dôn.) 
Y nos a aeth, a daeth y dydd 
â'i swyn a'i heulwen lân a rhydd, 
A ninnau sydd, fel côr y llwyn, 
Yn moli Duw ben bore mwyn. 
Iddo Ef, 
Frenin Nef, 
Y rhoddwn fawl yn llon ein llef; 
Priffyrdd byd yn oleu sydd : 
Rhodiwn megis plant y dydd. 


Awn law-yn-llaw ag Anian lân 
Atallor Bywyd gyda chân : 
Dan fendith hedd, 'dyw'r Cread mawr 
Ond “ Santeiddiolaf ” gyda'r wawr. 
Iddo Ef, 
Frenin Nef, 

Y rhoddwn fawl yn llon ein llef ; 
Santaidd ydyw gwaun a gwydd: 
Arogidarthwn, blant y dydd ! 

Ac osi'ranial rhaid in' droi, 
Rhag goleu ddydd mae'r dreigiau'n ffoi ; 
Ac hawdd osgoi y gors a'r ffs 
Wrth deithio'r dydd dros fryn a rhôs ; 
Iddo Ef, 
Frenin Nef, 

Y rhoddwnfawl yn llonein llef; 
Draw mae Canan enaid rhydd : 
Brysiwn adre', blant y dydd ! 


Anghofiwn gaddug nos a'i phlant 
Wrth ddilyn heulwen fryn a phant : 
Ar heulwen Nef mae'r byd i fyw, 
A Duw Ei Hun Goleuni yw. 

Iddo Ef, 

Frenin Nef, 

Y rhoddwn fawl yn llon ein llef; 

Casglwn fanna'r tôs di ludd— 
Nefol fanna plant y dydd. 


Fyth yn ei rym, mewn hoen yr awn, 
A goleu'r Net yn gloywi'r nawn ; 
A machlud gawn, hwyr bywyd glân, 
I fore gwell a phurach cân :— 
Molwn Ef, 
Frenin Nef, 
Am fythol ddydd yn llon ein llef ; 
Gyda'r Tad, â pherffaith ffydd, 
Gwyn eu byd holl blant y dydd ! ôh 
ano. 





